**ΘΕΜΑ : ΚΑΘΟΡΙΣΜΟΣ ΣΥΝΤΕΛΕΣΤΩΝ ΑΝΑΘΕΩΡΗΣΗΣ ΤΙΜΩΝ**

Αρχή φόρμας

Ημ/νία υποβολής ***27/09/2022***

**Ερώτηση**

ΚΑΛΗΜΕΡΑ ΘΑ ΗΘΕΛΑ ΝΑ ΜΟΥ ΔΙΕΥΚΡΙΝΗΣΕΤΕ ΣΥΜΦΩΝΑ ΜΕ ΤΗΝ Υ.Α 359881 ΦΕΚ 5983/20-12-2021 ΤΟΥ ΥΠΟΥΡΓΟΥ ΥΠΟΔΟΜΩΝ ΚΑΙ ΜΕΤΑΦΟΡΩΝ ΚΑΙ ΤΗΝ ΕΓΚΥΚΛΙΟ 1 ΜΕ ΑΡ.ΠΡΩΤ 17587/19-1-2022 ΤΟΥ ΥΠΟΥΡΓΕΙΟΥ ΥΠΟΔΟΜΩΝ Κ ΜΕΤΑΦΟΡΩΝ........ΩΣ ΧΡΟΝΟΣ ΕΚΚΙΝΗΣΗΣ V ΤΗΣ ΑΝΑΘΕΩΡΗΤΙΚΗΣ ΠΕΡΙΟΔΟΥ ΛΑΜΒΑΝΕΤΑΙ ΤΟ Α ΤΡΙΜΗΝΟ ΤΟΥ 2021;;;Η ΣΥΜΦΩΝΑ ΜΕ ΤΟ ΑΡΘΡΟ 153 ΤΟΥ Ν4412/2016 ΠΑΡ.5α , ΟΠΩΣ ΑΥΤΟ ΤΡΟΠΟΠΟΙΗΘΗΚΕ ΜΕ ΤΟ ΑΡΘΡΟ 72 Ν.4782/2021 , ΤΟ ΗΜΕΡΟΛΟΓΙΑΚΟ ΤΡΙΜΗΝΟ ΜΕΣΑ ΣΤΟ ΟΠΟΙΟ ΥΠΟΒΛΗΘΗΚΕ Η ΠΡΟΣΦΟΡΑ ΓΙΑ ΣΥΜΒΑΣΗ ΠΟΥ ΚΑΤΑΡΤΙΣΤΗΚΕ ΥΣΤΕΡΑ ΑΠΟ ΔΗΜΟΠΡΑΣΙΑ

**Απάντηση :**

Οι διατάξεις της παρ. 23 του άρθρου 153 του ν. 4412/2016 ορίζουν *«Κατ’ εξαίρεση από το δ’ τρίμηνο του 2012 και εντεύθεν, ο σταθερός συντελεστής σ στον τύπο αναθεώρησης της παρ. 6 ορίζεται από τη σχέση s (ή σ) = 1. Η διάταξη εφαρμόζεται σε όλες τις συμβάσεις που βρίσκονται σε εξέλιξη ανεξάρτητα του χρόνου δημοπράτησης τους, εκτός από τις συμβάσεις με χρόνο δημοπράτησης πριν το γ’ τρίμηνο του 2012, για τις οποίες η αναθεώρηση των τιμών υπολογίζεται από το δ’ τρίμηνο του 2012 και εντεύθεν με τους ισχύοντες για το γ’ τρίμηνο του 2012 συντελεστές αναθεώρησης και με ελάχιστη τιμή εφαρμογής αυτών ίση με τη μονάδα (1)…»*

* Από το δ’ τρίμηνο του 2012 έως και το α΄ τρίμηνο 2021, δεν καθορίσθηκαν νέοι συντελεστές αναθεώρησης
* Σύμφωνα με την Εγκ. 1 (αρ. πρωτ. 17587/19-1-2022) Υπ. ΥΠΟΜΕ *«Οι συντελεστές αναθεώρησης των τριών πρώτων τριμήνων Α,Β,Γ του 2021, εφαρμόζονται χωρίς να συσχετίζονται μεταξύ τους,****σε όλα τα εν εξελίξει έργα****ανεξαρτήτως του χρόνου δημοπράτησής τους».*

Κατόπιν των ανωτέρω διευκρινίζουμε τα ακόλουθα:

* Ως χρόνος εκκίνησης για τον υπολογισμό της αναθεώρησης κάθε εργολαβικής σύμβασης ορίζεται το ημερολογιακό τρίμηνο μέσα στο οποίο: α) υποβλήθηκε η προσφορά, αν πρόκειται για σύμβαση, που καταρτίσθηκε ύστερα από δημοπρασία ή β) εκδόθηκε η σχετική εγκριτική απόφαση, αν πρόκειται για σύμβαση που καταρτίσθηκε χωρίς δημοπρασία, και υπό τον όρο, ότι η εγκριτική αυτή απόφαση δεν ορίζει άλλον χρόνο. (παρ.5α Άρθ. 153 Ν. 4412/2016)
* Το πρώτο τρίμηνο κατά το οποίο λαμβάνεται οι σχετικοί συντελεστές αναθεώρησης είναι το α΄ τρίμηνο του 2021
* Έχουν εκδοθεί συντελεστές αναθεώρησης (με την αρ. πρωτ. 17587/19-1-2022 Υπ. ΥΠΟΜΕ) για τα τρία πρώτα τρίμηνα Α,Β,Γ του 2021
* Για τα επόμενα τρίμηνα και έως το χρονικό διάστημα για το οποίο δεν θα εκδοθούν οι νέοι, θα ισχύουν ως προσωρινοί συντελεστές οι συντελεστές αναθεώρησης του Γ΄ τριμήνου 2021

Τέλος φόρμας